Document ID: /roh_data/filtered/Billingualer_Corpus_interleaved-de-rm.jsonl.gz/844

This is a text translated from German to Rumantsch Grischun.
Gemeinden tragen ab 2004 rund 2/3 der Mehrkosten im Bereich Sonderschulen

Die Gemeinden werden ab 2004 40 statt 30 Franken pro Kind und Schultag an die Sonderschulen bezahlen müssen. Die Regierung hat die Teilrevision der Ausführungsbestimmungen zum Behindertengesetz genehmigt. Erforderlich ist die neue Kostenverteilung, weil der Bund mit dem Entlastungsprogramm 2003 seine Beiträge an die Sonderschulen reduziert. Für die Sonderschulen in Graubünden führt dies zu Einnahmenverlusten von rund 770'000 Franken. Die Gemeinden tragen davon rund zwei Drittel, der Kanton einen Drittel.

Schul- und Kindergartenaufsicht: Fünf Inspektoratsbezirke bleiben übrig

Der Kanton Graubünden wird im Bereich der Schulaufsicht neu in fünf Inspektoratsbezirke eingeteilt. Darin werden die bisherigen sieben Schul- und vier Kindergarten-Inspektoratsbezirke, die zwölf Regionen des Schulpsychologischen Dienstes und die 32 Regionen der Schulturnberater eingegliedert. Die einzelnen Bezirksteams und deren Dienstleistungen werden bis zum Schuljahr 2004/2005 neu aufeinander abgestimmt. Auch die bisher 17 privaten Lokalitäten werden zu Gunsten von fünf regionalen Inspektionszentren in Thusis, Landquart, Ilanz, Samedan und Poschiavo aufgegeben.

Aus Gemeinden und Regionen

- Maienfeld: Die Regierung hat das Lärmsanierungskonzept für die Nationalstrasse N 13, die Luzisteigstrasse, die Ragazerstrasse, die Fläscherstrasse, die Jeninserstrasse und die Bovalstrasse im Bereich der Gemeinde genehmigt.

- Revidierte Ortsplanungen: Die Regierung hat die Revision diverser Planungsmittel der Gemeinde Scuol genehmigt.

- Abwasserverband Oberengadin: Nach dem Austritt der Gemeinde Silvaplana aus dem Verband musste das Organisationsstatut teilweise revidiert werden. Die Regierung hat die neue Fassung nun genehmigt.

- Unwetter 2002: Die Regierung hat verschiedene Instandstellungsmassnahmen auf dem Gebiet der Gemeinden Savognin, Degen, Masein, Fürstenau und Scharans, Domat/Ems, Trimmis, Molinis, Paspels, Rodels, Cazis und Castrisch genehmigt.

Kantonsbeiträge an verschiedene Institutionen

- Militärhistorische Stiftung des Kantons Graubünden: Für die Einrichtung eines Trainmuseums auf St. Luzisteig wurden 20'000 Franken bewilligt.

- Almanacco Mesolcina-Calanca: Die Regierung hat 6000 Franken für die Herausgabe des 67. Jahrgangs 2004 genehmigt.

- Sport-Toto-Beiträge: Rund 12'000 Franken erhalten für verschiedene Projekte der SC Bernina Pontresina, der EHC Chur Capricorns, die Kunstturnervereinigung Graubünden und die Sportschützen Landquart.

Personelles

- Urs Ackermann, Chur, ist als Adjunkt und Leiter Analytik im Kantonalen Labor für Lebensmittelkontrolle gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 20.11.2003

Las vischnancas portan a partir da 2004 var 2/3 dals custs supplementars da las scolas spezialas

A partir da 2004 vegnan las vischnancas a stuair pajar 40 enstagl da 30 francs per uffant e di da scola a las scolas spezialas. La regenza ha approvà la revisiun parziala da las disposiziuns executivas tar la lescha d'impedids. Necessaria daventa ina nova repartiziun dals custs, perquai che la confederaziun reducescha sias contribuziuns a las scolas spezialas cun ses program da distgargia. Per las scolas spezialas en il Grischun chaschuna quai perditas d'entradas da var 770'000 francs. Las vischnancas portan circa dus terzs, il chantun in terz da quellas.

Surveglianza da scola e da scolina: i restan anc tschintg districts d'inspecziun

En il sectur da la surveglianza da scola vegn il chantun Grischun da nov repartì en tschintg districts d'inspecziun. En quels vegnan integrads ils set inspecturats da scola ed ils quatter inspecturats da scolina, las dudesch regiuns dal servetsch psicologic da scola e las 32 regiuns da cussegliaders per la gimnastica da scola da fin uss. Ils singuls teams districtuals e lur prestaziuns da servetsch vegnan accordads da nov vicendaivlamain fin l'onn da scola 2004/2005. Er las 17 localitads privatas da fin uss vegnan bandunadas en favur da tschintg centers regiunals d'inspecziun a Tusaun, Landquart, Glion, Samedan e Puschlav.

Da vischnancas e regiuns

- Maiavilla: La regenza ha approvà il concept da sanaziun cunter la canera per la via naziunala N 13, la via dal Luzisteig, la via da Ragaz, la via da Fläsch, la via da Jenins e la via da Boval en il sectur da la vischnanca.

- Planisaziuns localas revedidas: La regenza ha approvà la revisiun da differents meds da planisaziun da la vischnanca da Scuol.

- Consorzi per aua persa da l'Engiadin'ota: Suenter che la vischnanca da Silvaplauna è extrada dal consorzi, han ins stuì reveder parzialmain il statut d'organisaziun. La regenza ha approvà la nova versiun.

- Malauras 2002: La regenza ha approvà differentas mesiras da reparaziun sin il territori da las vischnancas da Savognin, Degen, Masagn, Farschno e Scharàns, Domat, Trimmis, Molinis, Pasqual, Roten, Cazas e Castrisch.

Contribuziuns chantunalas a diversas instituziuns

- Fundaziun istorica militara dal chantun Grischun: Per endrizzar in museum dal train sin il St. Luzisteig èn vegnids concedids 20'000 francs.

- Almanacco Mesolcina-Calanca: La regenza ha approvà 6000 francs per l'ediziun da la 67avla annada 2004. Contribuziuns da sport-toto: Var 12'000 francs survegnan per differents projects il CS Bernina Puntraschigna, il club da hockey Cuira Capricorns, l'uniun da gimnasts artistics dal Grischun ed ils tiradurs da sport Landquart.

Persunal

- Urs Ackermann, Cuira, è vegnì elegì sco adjunct e manader da l'analitica en il laboratori chantunal per controlla da victualias.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 20.11.2003